CELEX: 32021R1916
Language: sk
Date: 2021-11-03 00:00:00
Title: Nariadenie Komisie (EÚ) 2021/1916 z 3. novembra 2021, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie kyseliny 4-amino-5-(3-(izopropylamino)-2,2-dimetyl-3oxopropoxy)-2-metylchinolín-3-karboxylovej do zoznamu Únie obsahujúceho aromatické látky (Text s významom pre EHP)

4.11.2021   
               
               
                  SK
               
               
                  Úradný vestník Európskej únie
               
               
                  L 389/11
               
            
         NARIADENIE KOMISIE (EÚ) 2021/1916
         z 3. novembra 2021,
         ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie kyseliny 4-amino-5-(3-(izopropylamino)-2,2-dimetyl-3oxopropoxy)-2-metylchinolín-3-karboxylovej do zoznamu Únie obsahujúceho aromatické látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe I k nariadeniu (ES) č. 1334/2008 sa stanovuje zoznam Únie obsahujúci aromatické látky a východiskové materiály schválené na používanie v potravinách a na nich, ako aj podmienky ich používania.
                  
               
                     (2)
                  
                  
                     Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
                  
               
                     (3)
                  
                  
                     Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
                  
               
                     (4)
                  
                  
                     Komisii bola 24. februára 2015 predložená žiadosť o povolenie používania látky kyselina 4-amino-5-(3-(izopropylamino)-2,2-dimetyl-3oxopropoxy)-2-metylchinolín-3-karboxylová (číslo FL 16.130) a jednej z jej solí, konkrétne soľ hemisulfát monohydrát, ako aromatických látok v rôznych potravinách, ktoré vo svojej podstate patria do viacerých kategórií potravín uvedených v zozname Únie obsahujúcom aromatické látky a východiskové materiály. Podľa tejto žiadosti sa do potravín ako aromatické látky majú pridávať len uvedená látka a jej soľ hemisulfát monohydrát, nie iné soli tejto látky. Komisia informovala Európsky úrad pre bezpečnosť potravín (ďalej len „úrad“) a požiadala ho o stanovisko. Komisia zároveň sprístupnila žiadosť členským štátom podľa článku 4 nariadenia (ES) č. 1331/2008.
                  
               
                     (5)
                  
                  
                     Úrad vo svojom stanovisku (4) prijatom 30. novembra 2016 zhodnotil bezpečnosť predmetnej látky a jej soli hemisulfát monohydrát, obe pod číslom FL 16.130. Úrad uviedol, že ide o látku s vlastnosťami na úpravu arómy a dospel k záveru, že jej použitie, ako aj použitie jej soli monohydrát hemisulfát nevyvoláva obavy o bezpečnosť, ak sa používajú pri odhadovanej úrovni príjmu v strave.
                  
               
                     (6)
                  
                  
                     Vzhľadom na stanovisko úradu je vhodné povoliť používanie látky (číslo FL 16.130) a jej soli hemisulfát monohydrát ako aromatických látok za špecifikovaných podmienok používania, keďže ich používanie za týchto podmienok nevyvoláva obavy o bezpečnosť a neočakáva sa, že uvedie spotrebiteľa do omylu. Keďže okrem uvedenej látky sa má do potravín ako aróma pridávať iba jej soľ hemisulfát monohydrát, je takisto vhodné, aby sa v záujme jasnosti explicitne uviedlo, že na uvedenú látku sa nevzťahuje časť A oddiel 2 poznámka 1 prílohy I k nariadeniu (ES) č. 1334/2008.
                  
               
                     (7)
                  
                  
                     Príloha I k nariadeniu (ES) č. 1334/2008 by sa preto mala zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 354, 31.12.2008, s. 34.
         
            (2)  Ú. v. EÚ L 354, 31.12.2008, s. 1.
         
            (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
         
            (4)  Vestník EFSA (EFSA Journal) (2017) 15(1):4660.
      
      
         
            PRÍLOHA
            V časti A oddiele 2 tabuľke 1 prílohy I k nariadeniu (ES) č. 1334/2008 sa za položku 16.127 vkladá táto položka týkajúca sa čísla FL 16.130:
            
               
                           „16.130
                        
                        
                           kyselina 4-amino-5-(3-(izopropylamino)-2,2-dimetyl-3oxopropoxy)-2-metylchinolín-3-karboxylová
                        
                        
                           1359963-68-0
                        
                        
                           2204
                        
                        
                            
                        
                        
                           Minimálna skúšobná hodnota aspoň 99 % (IR NMR MS)
                        
                        
                           Poznámka: Časť A oddiel 2 poznámka 1 prílohy I k nariadeniu (ES) č. 1334/2008 sa na túto látku nevzťahuje.
                           Obmedzenia používania ako aromatickej látky vyjadrenej ako suma kyseliny karboxylovej a soli hemisulfát monohydrát vyjadrené ako kyselina:
                           v kategórii 1.4 – najviac 10 mg/kg,
                           v kategórii 1.6.3 – najviac 30 mg/kg,
                           v kategórii 1.8 – najviac 30 mg/kg,
                           v kategóriách 2.2.1 a 2.2.2 – najviac 30 mg/kg,
                           v kategórii 3 – najviac 30 mg/kg,
                           v kategórii 4.2.3 – najviac 10 mg/kg,
                           v kategórii 4.2.4.1 – najviac 30 mg/kg,
                           v kategórii 4.2.4.2 – najviac 10 mg/kg,
                           V kategóriách 4.2.5.1, 4.2.5.2, 4.2.5.3 a 4.2.5.4 – najviac 30 mg/kg,
                           v kategóriách 5.1 a 5.2 – najviac 30 mg/kg,
                           v kategórii 5.3 – najviac 300 mg/kg,
                           v kategórii 5.4 – najviac 30 mg/kg,
                           v kategórii 6.3 – najviac 45 mg/kg,
                           v kategórii 7.2 – najviac 15 mg/kg,
                           v kategóriách 8.3.1, 8.3.2 a 8.3.3 – najviac 15 mg/kg,
                           v kategóriách 8.3.4.1, 8.3.4.2 a 8.3.4.3 – najviac 15 mg/kg,
                           v kategórii 11.2 – najviac 30 mg/kg,
                           v kategórii 12.4 – najviac 30 mg/kg,
                           v kategórii 12.5 – najviac 10 mg/l,
                           v kategóriách 14.1.2, 14.1.3 a 14.1.4 – najviac 7 mg/l,
                           v kategóriách 14.1.5.1 a 14.1.5.2 – najviac 7 mg/kg,
                           v kategórii 14.2.1 – najviac 7 mg/l,
                           v kategóriách 14.2.2 a 14.2.5 – najviac 10 mg/l,
                           v kategórii 15.1 – najviac 30 mg/kg,
                           v kategórii 16 (okrem výrobkov zahrnutých v kategórii 1, 3 a 5) – najviac 15 mg/kg.
                        
                        
                            
                        
                        
                           EFSA“
                        
                     
                           soľ hemisulfát monohydrát kyseliny 4-amino-5-(3-(izopropylamino)-2,2-dimetyl-3oxopropoxy)-2-metylchinolín-3-karboxylovej
                        
                        
                           1460210-04-1
                        
                        
                           2204.1
                        
                        
                            
                        
                        
                           Synonymum: kyselina 3-chinolínkarboxylová, 4-amino-5-[2,2-dimetyl-3-[(1-metyletyl)amino]-3-oxopropoxy]-2-metyl-, sulfát, hydrát (2:1:2).
                           Minimálna skúšobná hodnota aspoň 99 % (HPLC).